laion/Wikipedia-Exotic huggingface dataset:
מקסיקאנה

"מקסיקאנה" הוא סינגל שהוקלט על ידי הזמרת הישראלית עדן בן זקן ביחד עם הלהקה אתניX. השיר יצא לאור ב-14 במאי 2014, על ידי חברת התקליטים הליקון מיוזיק, כסינגל שלא מתוך אלבום. במקור, היה צריך השיר להיכלל באחד מאלבומיה של אתניקX. השיר הגיע למקום הראשון במצעד של מדיה פורסט, והשני במצעד של רדיו אמצע הדרך. השיר נכתב והולחן על ידי זאב נחמה והופק על ידי יורם פויזנר. השיר הוא שיר פופ, המשלב בתוכו גם את הסגנון הים-תיכוני. יוסי חרסונסקי סקר את השיר בחיוב והעניק לו ציון של ארבעה כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של הליקון ב-26 ביוני 2014. הקליפ מציג בני זוג שונים בתקופות חיים שונות ובסיטואציות שונות. הקונספט העיקרי של הקליפ הוא אהבה. קליפ השיר בוים על ידי זיו שדה. סרטון השיר "מקסיקאנה" באתר יוטיוב מקסיקאנה, יוסי חרסונסקי, באתר יוסמיוסיק, ‏מאי 2014 מקסיקאנה (feat. עדן בן זקן) - Single by Ethnix (ברוסית), נבדק ב-2019-03-28 אתניקס לוקחים את עדן בן זקן ל"מקסיקאנה", באתר ynet, 28 במאי 2014 אסף נבו, ‏אימפריה: "זגורי" בדרך לפסגת מצעד ההשמעות, באתר ‏מאקו‏, 13 ביוני 2014 רדיו 90FM - ארכיון המצעדים, באתר www.90fm.co.il (ארכיון) קרדיטים - "מקסיקאנה", באתר שירונט, ‏מאי 2014 Helicon Music - הליקון (2014-05-28), אתניקס ועדן בן זקן - מקסיקאנה, נבדק ב-2019-03-28 יוסי חרסונסקי, "מקסיקאנה", באתר יוסמיוסיק, ‏מאי 2014 עדן בן זקן, אתניX - "מקסיקאנה" -, באתר Spotify, ‏מאי 2014 Helicon Music - הליקון (2014-06-26), אתניקס ועדן בן זקן - מקסיקאנה - קליפ, נבדק ב-2019-03-28 קליפ השיר "מקסיקאנה", באתר רדיו חריף (ארכיון) http://mediaforest.biz/Charts/YearlyCharts
מריה אנטוניה מנאפולי וסיציליה

מריה אנטוניה מנאפולי וסיציליה (באיטלקית: Maria Antonietta di Napoli e Sicilia; 14 בדצמבר 1784 – 21 במאי 1806) הייתה אשתו של פרננדו השביעי, מלך ספרד. מריה אנטוניה נולדה ב-14 בדצמבר 1784 בנאפולי, לפרננדו הראשון, מלך שתי הסיציליות ולמריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה, וקיבלה את שמה על שם דודתה מארי אנטואנט, מלכת צרפת. עם פרוץ המהפכה הצרפתית לא התנגד לכך אביה, אולם לאחר הריגתם של דודיה לואי השישה עשר, מלך צרפת ומארי אנטואנט, מלכת צרפת, חבר אביה לקואליציה האנטי-צרפתית הראשונה, ובשנת 1798 נאלצה משפחתה לברוח לסיציליה. ב-6 באוקטובר 1802 התחתנה מריה אנטוניה עם פרננדו, נסיך אסטוריאס, אולם שני ההריונות שלה הסתיימו בהפלה. מאחר שמריה אנטוניה הייתה מאוד אנטי-צרפתית, ואילו ספרד הייתה באותה העת בברית עם הקיסרות הצרפתית הראשונה, צצו שמועות שהיא ניסתה להרעיל את חמותה מריה לואיסה מפארמה ואת מנואל גודוי, ראש ממשלת ספרד, אולם כנראה לא היה ממש בשמועות הללו. ב-21 במאי 1806 מתה מריה אנטוניה משחפת בארנחואס, ולאחר מותה התחתן בעלה פרננדו עוד 3 פעמים. מדיה וקבצים בנושא מריה אנטוניה מנאפולי וסיציליה בוויקישיתוף מריה אנטוניה מנאפולי וסיציליה, באתר "Find a Grave" (באנגלית)
מריה איזבל, נסיכת פורטוגל

מריה איזבל, נסיכת פורטוגל (בפורטוגזית: Maria Isabel de Bragança, Rainha de Espanha; ‏19 במאי 1797 - 26 בדצמבר 1818) הייתה בתו של ז'ואאו השישי, מלך פורטוגל ואשתו של פרננדו השביעי, מלך ספרד. מריה איזבל נולדה ב-19 במאי 1797 בקואלוז', לז'ואאו השישי, מלך פורטוגל ולקרלוטה ז'ואקינה מספרד, בתם של קרלוס הרביעי, מלך ספרד ומריה לואיסה מפארמה. עם כיבוש פורטוגל על ידי צבאות נפוליאון בשנת 1807 בעקבות סירובה להשתתף באמברגו על בריטניה, נמלטה המשפחה המלכותית וכל הממשלה הפורטוגלית למושבה ברזיל, שם התיישבו בריו דה ז'ניירו. ב-29 בספטמבר 1816 התחתנה מריה איזבל עם דודה פרננדו השביעי, מלך ספרד, לאחר שאשתו הראשונה, מריה אנטוניה, נסיכת נאפולי וסיציליה, מתה ללא ילדים 10 שנים קודם לכן. מריה איזבל נכנסה עד מהרה להיריון, אבל הלידה הייתה קשה. התינוק היה במצג עכוז, והרופאים גילו עד מהרה שהילד מת. מריה איזבל הפסיקה לנשום זמן קצר לאחר מכן, והרופאים חשבו שהיא מתה, ובשל כך התחילו לחתוך אותה כדי לחלץ את העובר המת. לפתע היא צעקה מכאב והתמוטטה על המיטה שלה, תוך שהיא מדממת בכבדות, וב-26 בדצמבר 1818 היא מתה בארנחואס. מדיה וקבצים בנושא מריה איזבל, נסיכת פורטוגל בוויקישיתוף מריה איזבל, נסיכת פורטוגל, באתר "Find a Grave" (באנגלית)
מקורי וחבורתו

מקורי וחבורתו (בצרפתית: La Bande à Ovide) היא סדרת אנימציה קנדית בת 65 פרקים שהופקה לטלוויזיה בשנים 1987- 1989 בשיתוף-פעולה בלגי-קנדי. השידור הראשון של הסדרה בישראל היה בערוץ הראשון ב-1992 ולאחר מכן שודר גם בערוץ הילדים ב-1993. את שיר הפתיחה של הסדרה בגרסה העברית ביצעה לימור שפירא. הסדרה עוסקת בהרפתקאותיהם של מקורי הברווזן וחבריו אשר גרים באי טרופי מבודד. הנבל של הסדרה הוא חשי, נחש ערמומי אשר גר גם כן באי ומנסה כל הזמן להיפטר ממקורי כדי להשתלט על האי, ויש לו עוזר בשם לוקי. האי מלא במסכי טלוויזיה בהם צופים החבורה. הודות לטלוויזיה המקליטה הניידת של מקורי, הוא מסוגל לעקוב אחר הנעשה באי ולדעת מה חשי זומם. "מקורי וחבורתו", במסד הנתונים הקולנועיים IMDb (באנגלית) "מקורי וחבורתו", במסד הנתונים הקולנועיים KinoPoisk (ברוסית) "מקורי וחבורתו", במיזם "אישים" לתיעוד היצירה הישראלית
יום הזיכרון הבין-לאומי לקרבנות העבדות וסחר העבדים הטרנס אטלנטי

יום הזיכרון הבין-לאומי לקרבנות העבדות וסחר העבדים הטרנס אטלנטי (באנגלית: International Day of Remembrance of the Victims of Slavery and the Transatlantic Slave Trade) הוא מועד זיכרון בינלאומי שנקבע על ידי העצרת הכללית של האו"ם וחל מדי שנה ב-25 במרץ. יום הזיכרון נקבע לכבודם של אלו שמתו ואלו שסבלו עקב סחר העבדים הטרנס אטלנטי. על פי הערכה מדובר בכ-13 מיליון (ואולי אף 15 מיליון) אפריקאים, גברים, נשים וילדים, שנחטפו במשך תקופה של 400 שנה לשמש כעבדים באירופה ובאמריקה. המועד נקבע בהחלטה 122/62 של העצרת הכללית, שנתקבלה ב-17 בדצמבר 2007. המועד של 25 במרץ נבחר לאחר שהאו"ם ציין את ה-25 במרץ 2007 כיום השנה המאתיים להפסקתו של סחר העבדים הטרנסאטלנטי. יום הזיכרון צוין לראשונה ב-2008 ומדי שנה נבחר עבורו נושא מסוים. המועד שנקבע התווסף ליום הזיכרון הבינלאומי לסחר העבדים והפסקתו. יום זיכרון זה נקבע על ידי הוועידה הכללית של ארגון אונסק"ו ב-1998. מועדו הוא ב-23 באוגוסט, מועד פרוץ מרד העבדים באי סנטו דומינגו בשנת 1791. ביום הזיכרון בשנת 2015 נחנכה במטה האומות המאוחדות בניו יורק אנדרטה קבועה לזכר קרבנות סחר העבדים, שעוצבה על ידי האדריכל האמריקאי רודני לאון (Rodney Leon). אתר האינטרנט הרשמי של יום הזיכרון הבין-לאומי לקרבנות העבדות וסחר העבדים הטרנס אטלנטי (באנגלית) אתר האינטרנט הרשמי של יום הזיכרון הבין-לאומי לקרבנות העבדות וסחר העבדים הטרנס אטלנטי (בספרדית) אתר האינטרנט הרשמי של יום הזיכרון הבין-לאומי לקרבנות העבדות וסחר העבדים הטרנס אטלנטי (באנגלית) יום הזיכרון, באתר האו"ם נושאי יום הזיכרון בעבר החלטה 122/62 של העצרת הכללית של האו"ם במועד זה בשנת 1807 התקבל בבריטניה חוק להפסקת סחר העבדים.
I Just Called to Say I Love You

I Just Called to Say I Love You (בעברית: התקשרתי רק כדי לומר שאני אוהב אותך) היא בלדה שנכתבה, הופקה ובוצעה על ידי הזמר סטיבי וונדר. השיר נחשב למצליח ביותר של וונדר מבחינת מכירות, וזכה להצלחה רבה ברחבי העולם. הוא יצא לאור בשנת 1984. I Just Called to Say I Love You יצא לאור בשנת 1984 כחלק מפסקול הסרט האישה באדום, אשר נכתב על ידי וונדר. השיר זכה בפרס האוסקר לשיר המקורי הטוב ביותר, ובפרס גלובוס הזהב, ונכלל באלבום של פסקול הסרט. וונדר ביצע בהקלטת השיר את השירה והנגינה בכל הכלים. בארצות הברית הגיע לראש מצעד הבילבורד הוט 100, מצעד שירי הרית'ם אנד בלוז ומצעד ההשמעות בתחנות הרדיו של מוזיקה עכשווית למבוגרים. בבריטניה שהה שירו של וונדר במשך שישה שבועות בראש המצעד. גם במדינות רבות בהן קנדה, גרמניה, צרפת ואוסטרליה זכה השיר במקום הראשון במצעדים. הוא היה מועמד לפרס גראמי בשלוש קטגוריות שונות בהן שיר השנה, אך לא זכה באף אחת מהן. לאחר שהשיר יצא לאור, נתבע וונדר על ידי הכותב לויד צ'ייט, בטענה שוונדר השתמש בשיר שכתב ללא רשותו, תוך שימוש במילים ובלחן. בתביעתו טען צ'ייט שכתב את השיר שמונה שנים קודם לכן והשמיע את השיר לוונדר. התביעה הובאה בפני בית המשפט שפסק לטובת וונדר. מידע על היצירה "I Just Called to Say I Love You" באתר מיוזיק בריינז סרטון השיר "I Just Called to Say I Love You" באתר יוטיוב מילות השיר, באתר שירונט I Just Called to Say I Love You, באתר Song Facts הנרי ויינשטיין, Wonder Wins Suit Over Song, באתר לוס אנג'לס טיימס, 23 בפברואר 1990
מריה יוזפה אמליה, נסיכת סקסוניה

מריה יוזפה אמליה, נסיכת סקסוניה (בגרמנית: Marie Josepha Amalia, Prinzessin von Sachsen;‏ 6 בדצמבר 1803 – 18 במאי 1829), הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של פרננדו השביעי, מלך ספרד. מריה יוזפה אמליה נולדה ב-6 בדצמבר 1803 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה. בהיותה תינוקת קטנה מתה אמה, ובעבקות כך שלח אותה אביה למנזר, מה שגרם לה להיות דתית אדוקה כל חייה. ב-20 באוקטובר 1819 התחתנה מריה יוזפה אמליה במדריד עם פרננדו השביעי, מלך ספרד, שכבר היה נשוי פעמיים, אולם עוד לא היו לו ילדים, וקיווה שנסיכה סקסונית, אשר משפחתה הייתה ידועה בפוריותה תלד לו יורש. בשל אדיקותה הדתית היא סירבה לקיים יחסי מין עם בעלה, והאפיפיור פיוס השביעי שלח לה מכתב מיוחד, על מנת לשכנעה שזה לא נוגד את הדת הקתולית. ב-18 במאי 1829 מתה מריה יוזפה אמליה בארנחואס כתוצאה מקדחת ללא ילדים, ולאחר מותה התחתן פרננדו עם מריה כריסטינה, נסיכת נאפולי וסיציליה, ממנה נולדו לו שתי בנות. מדיה וקבצים בנושא מריה יוזפה אמליה, נסיכת סקסוניה בוויקישיתוף מריה יוזפה אמליה, נסיכת סקסוניה, באתר "Find a Grave" (באנגלית)
טורנסנטיאקאב

טורנסנטיאקאב (בהונגרית: Tornaszentjakab) הוא כפר קטן במחוז בורשוד-אבאוי-זמפלן שבצפון מזרח הונגריה. בטורנסנטיאקאב חיו מעט יהודים. מדיה וקבצים בנושא טורנסנטיאקאב בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
וארבוץ

וארבוץ (בהונגרית: Varbóc) הוא כפר קטן במחוז בורשוד-אבאוי-זמפלן שבצפון מזרח הונגריה. בווארבוץ חיו מעט יהודים. מדיה וקבצים בנושא וארבוץ בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
CCTV-2

CCTV-2 (עד 24 באוגוסט 2014 נקרא "כלכלה") הוא ערוץ טלוויזיה ציבורי סיני, המופעל על ידי הטלוויזיה המרכזית של סין. הערוץ מתמקד בכלכלה ועסקים, ובשירותים לאזרח. CCTV-2 הושק ב-1973. באותה עת, היה זה הערוץ הראשון בסין ששידר בצבע, ושימש בעיקר למטרות חינוכיות. ב-1983 הפך הערוץ לערוץ כלכלי, המשדר תוכניות ספורט, חקלאות, ושידורים חוזרים של תוכניות מיתר הערוצים הציבוריים של סין. כמו כן, הערוץ שידר תוכניות רכש ממדינות אחרות; בשנת 1996 הציגו בערוץ סיסמה "מודאגים באשר לכלכלה, למען עתיד טוב יותר". בשנת 2003 שונה שם הערוץ, והוא הפסיק לשדר תוכניות ספורט, למעט את המשחקים האולימפיים. יתר התוכניות לא הושפעו מהשינוי שנערך. תוכניות המשודרות בערוץ עוסקות בעיקר בנושאים הבאים: פיננסים חיסכון באנרגיה הבורסה אתר האינטרנט הרשמי של CCTV-2
חרקים גורמי עפצים

חרקים גורמי עפצים הם קבוצת חרקים הכוללת כמה מינים שונים של צרעות, הן מהסוג Baryscapus והן מהסוג Ophelimus. חרקים גורמי עפצים אינם עוקצים בני אדם, בניגוד למינים כגון צרעה מזרחית וצרעה גרמנית. כפי ששמם מורה, הם אחראיים ליצירת עפצים בעצים שונים, בכך שמטילים את ביציהן לתוך העלה, מה שגורם לגדילת עפצים. בכך הצמח משמש כפודנקאי לזחל החרק. כל עוד לא מדובר בכמות גדולה לא נגרם לעץ נזק ממשי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מין פולש בישראל, שהידע עליו מועט והוא עדיין נחקר. הוא מתרבה בעצי אקליפטוס. הצרעה בצבע שחור, וגודלה מילימטר אחד. מופיעה בכמויות גדולות על עלים של חלק ממיני האקליפטוס בעיקר אקליפטוס המקור. היא מטילה את ביציה לתוך העלה וגורמת ליצירת עפצים, ואף מייבשת את העלים, מה שמוביל בסופו של דבר לנשירתם. היא תוקפת בעיקר עלים צעירים. עץ שניזוק בעבר יהיה בעדיפות להתקפה מחודשת. צרעת עפצי החטטים חדרה לישראל כשיובאה ב-2001 מאוסטרליה והתפשטה בתוך שנים ספורות מרמת הגולן ועד הנגב. זן זה מתרבה במהירות גבוהה (כשלושה דורות בשנה). היא מעמידה את עצי האקליפטוס, להם ערך כלכלי רב (לתעשיית העץ ולמרעה דבורים), בסכנת הכחדה באזורים הנגועים. לא נמצא עדיין פתרון ראוי. הפתרון המומלץ הוא ככל הנראה יבוא אויבי הצרעה הטבעיים, שאומנם לא ישמידו את הצרעה לעולם אך יגבילו את גודל אוכלוסייתה. קיימים מינים רבים של חרקים גורמי עפצים בישראל, בהם צרעת עפצי היבלות שגם היא משתמשת באקליפטוס כפונדקאי, אך אוכלוסייתה אינה גדולה כמו של הראשונה. חרקים גורמי עפצים, באתר אנציקלופדיה בריטניקה (באנגלית) דף מידע של המשרד להגנת הסביבה דוד הכהן, סכנת הכחדה ליערות האיקליפטוסים, באתר ynet, 7 בינואר 2004 הפולשים. מאת עדי כץ, באתר nrg - מתוך nrg ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
ויסלו

ויסלו (בהונגרית: Viszló) הוא כפר זעיר במחוז בורשוד-אבאוי-זמפלן שבצפון מזרח הונגריה. בוויסלו חיו מעט יהודים ובמקום היה בית קברות יהודי. מדיה וקבצים בנושא ויסלו בוויקישיתוף מפקד האוכלוסין ההונגרי 2018 בית הקברות היהודי בויסלו מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
זיליז

זיליז (בהונגרית: Ziliz) הוא כפר קטן במחוז בורשוד-אבאוי-זמפלן שבצפון מזרח הונגריה. בזיליז חיו מעט יהודים ובמקום היה בית קברות יהודי. מדיה וקבצים בנושא זיליז בוויקישיתוף אתר האינטרנט הרשמי של זיליז (בהונגרית) מפקד האוכלוסין ההונגרי 2018 בית הקברות היהודי בזיליז מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ננסי קולן

ננסי אנה פרנסינה קוֹלֶן (בהולנדית: Nancy Anna Francina Coolen; נולדה ב-10 בספטמבר 1973) היא מנחת טלוויזיה וזמרת הולנדית. קולן נולדה באסטן שבדרום הולנד, בגיל חמש עשרה היא התגלתה במועדון לילה על ידי מפיק, לאחר מכן הוא ייסד את להקת "Twenty 4 Seven", בה שימשה כסולנית. הלהקה הוציאה מספר סינגלים שזכו להצלחה ברחבי אירופה, ב-1996 החליטה לעזוב את הלהקה עבור קריירת סולו. קולן הוציאה שני שירים שהפכו ללהיטים בהולנד, ובאותו זמן גם החלה לעבוד כמנחה בטלוויזיה. בין היתר הגישה תוכנית בערוץ המוזיקה ההולנדי "TMF Nederland", לאחר מכן גם הגישה את תוכנית חידון האהבה "Liefde is..." ב-RTL 5. ב-1999 החלה להנחות את השעשועון "Rappatongo", אשר לאחר 200 פרקים ירד מהמסך. מ-2000 ועד 2005 הנחתה את השעשועון "Lingo", ואחרי כן עברה לעבוד בערוץ SBS 6. ב-2004 הנחתה את "Nationaal Songfestival", פסטיבל המוזיקה הלאומי של הולנד שהזוכה בו נשלח לייצג את הולנד באירוויזיון. באירוויזיון 2005 הייתה דוברת הניקוד של הולנד. בנוסף הגישה קולן גם מספר תוכניות מציאות וביניהם "רוקדים על הקרח". מדיה וקבצים בנושא ננסי קולן בוויקישיתוף אתר האינטרנט הרשמי של ננסי קולן ננסי קולן, במסד הנתונים הקולנועיים IMDb (באנגלית) ננסי קולן, במסד הנתונים הקולנועיים KinoPoisk (ברוסית) ננסי קולן, באתר Last.fm (באנגלית) ננסי קולן, באתר MusicBrainz (באנגלית) ננסי קולן, באתר Discogs (באנגלית) ננסי קולן, באתר Songkick (באנגלית) ננסי קולן באתר listal Eurovision News, Participants News, Eurovision Participants, Fans, Eurovision Nance will host Nationaal Songfestival again - ESCToday.com, Eurovision News, Polls and Information by ESCToday, ‏28 באוקטובר 2004 (באנגלית) Nance Coolen weg bij SBS 6, NU, ‏19 בינואר 2012 ערך זה הוא קצרמר בנושא הולנדים. אתם מוזמנים לתרום לוויקיפדיה ולהרחיב אותו.
תאמין לי (שיר)

"תאמין לי" הוא סינגל שהוקלט על ידי הזמרת הישראלית עדן בן זקן. השיר יצא לאור ב-12 במרץ 2016, כסינגל המוביל מתוך אלבום האולפן השני שלה תאמין לי (2016), בהוצאת חברת התקליטים NMC יונייטד אנטרטיינמנט. השיר הוא שיר הנושא של האלבום. השיר הגיע למקום השני במדיה פורסט TV, והשלישי במצעד של מדיה פורסט. השיר נכתב והולחן על ידי דולב רם ופן חזות והופק על ידי יעקב למאי. השיר הוא מעין בלדה ים-תיכונית בו שרה בן זקן לבן אדם קרוב ואהוב עבורה. יוסי חרסונסקי הפנה כלפי השיר ביקורת מעורבת כאשר העניק לו שניים וחצי כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ המלא שצולם עבור השיר הועלה לערוץ היוטיוב של עדן בן זקן ב-12 במרץ 2016. הקליפ בוים על ידי נדב אליהו וצולם בוילה הממוקמת בחבצלת השרון. בתחילת הקליפ, ניתן לראות את בן זקן ואת בן זוגה (גולם על ידי הכדורגלן נבו מזרחי) מחזיקים את הידיים האחד של השני. בהמשך, השניים מבלים בבריכת הוילה, תוך שהם מתיזים מים אחד על השני. באמצע הקליפ ניתן לראות כי בין השניים נוצר מעין ריחוק וזאת, תוך שבן זקן ממשיכה לשיר את השיר. לבסוף, השניים מתאחדים מחדש, והקליפ מסתיים בצילומם של השניים כשהם על מיטה יחד. נכון למרץ 2019, מונה הצפיות של הקליפ עומד על כ-15 מיליון צפיות, מה שהופך אותו לאחד מן הסרטונים הישראלים הנצפים ביותר ביוטיוב. קליפ השיר צבר 200 אלף צפיות ביומיים בלבד. סרטון השיר "תאמין לי" באתר יוטיוב NMC LIVE, www.nmclive.com תאמין לי (באנגלית), נבדק ב-2019-03-28 Media Forest, mediaforest.biz (ארכיון) קרדיטים עבור השיר "תאמין לי" יוסי חרסונסקי, ביקורת - "תאמין לי", באתר יוסמיוסיק, ‏מרץ 2016 תאמין לי, נבדק ב-2021-07-17 עדן בן זקן - הערוץ הרשמי (2016-03-12), עדן בן זקן - תאמין לי, נבדק ב-2019-03-28 עדן בן זקן מואשמת בהעתקה משיר אחר של הזמר חיים איפרגן | שמשנט חדשות, באתר shemeshnet.co.il http://mediaforest.biz/Charts/YearlyCharts
היום הבין-לאומי לאנדרטאות ואתרים

היום הבין-לאומי לאנדרטאות ואתרים הידוע גם בשם יום המורשת הבינלאומי (באנגלית: International Day for Monuments and Sites או World Heritage Day) הוא מועד בינלאומי המצוין בכל שנה ברחבי העולם ב-18 באפריל. היום הבינלאומי לאנדרטאות ואתרים הוצע לראשונה על ידי הוועדה הבינלאומית למונומנטים ולאתרים ב-18 באפריל 1982, ואושר על ידי האספה הכללית של אונסק"ו בשנת 1983. מטרת היום היא לעורר מודעות על המגוון של המורשת התרבותית, להבהיר את הפגיעות של האנדרטאות והאתרים התרבותיים ולהגביר את המאמצים למניעת הריסתם ולשימור הקיים. הפעילות בו כוללת בדרך כלל ביקורים במונומנטים היסטוריים ובאתרי מורשת, קיום כנסים ופורומים ופרסומים עיתונאיים שונים. בכל שנה הוועדה בוחרת נושא מסוים שסביבו סובב היום. ב-2017, לדוגמה, הנושא היה "תיירות של קיימא". אתר האינטרנט הרשמי של היום הבין-לאומי לאנדרטאות ואתרים Smirnov, Lucile. "18 April - History - International Council on Monuments and Sites". www.icomos.org.(הקישור אינו פעיל) Jungeblodt, Gaia. "18 April - International Day for Monuments and Sites - International Council on Monuments and Sites". www.icomos.org.
מוסצ'ופס

מוסצ'ופס (שם מדעי: Moschops; מיוונית: "פני עגל") הוא סוג של סינאפסיד בן קבוצת הדינוצפאליה, אשר חי בתקופת הפרם לפני 265-260 מיליון שנה וכמו קרוביו לקבוצה הוא נכחד בהכחדת הפרם הגדולה. בסוג זה היו 4 מינים שהראשון שבהם התגלה, Moschops capensis תואר ב-1911 בידי החוקר רוברט ברום. המאובנים נמצאו בדרום אפריקה בחבל הקארו. מאובניו נמצאים כיום במוזיאון האמריקאי לתולדות הטבע. המוסצ'ופס היה זוחל קדום מוזר למראה, עם גולגולת גבוהה דמוית "קסדה" ולסתות נמוכות בעלות שיניים קטנות. היה לו צוואר וחזה רחבים וחסונים ורגליים קצרות. באורכו הגיע עד 2.7 מטר והיה יצור איטי שניזון מצמחייה כמו ציקסים ושרכים. יצור זה היה קרובו של הטאפינוצפלוס, הגדול שבדינוצפאלים. הוא היה קרוב רחוק לאבות היונקים ובדומה להם הרגליים והמפרקים שלו מוקמו מתחת לגוף, מה שעזר לו להלך במהירות יחסית. כנראה שהוא חי כמו היפופוטם מודרני ובילה את מרבית זמנו במים. הקסדות של גולגולתו העבה שימשה להתנגחות אפשרית בין זכרים. יצור זה הופיע במשחק Jurassic World: Alive. מדיה וקבצים בנושא מוסצ'ופס בוויקישיתוף מוסצ'ופס, באתר GBIF (באנגלית) מוסצ'ופס, באתר אנציקלופדיה בריטניקה (באנגלית)
יום הצבע הבין-לאומי

יום הצבע הבין-לאומי (באנגלית: International Colour Day) הוא מועד בינלאומי המצוין מדי שנה ב-21 במרץ. יום הצבע הבינלאומי הוצע בפעם הראשונה על ידי מריה ז'ואאו דוראו, נשיאת איגוד הצבע הפורטוגלי, בשנת 2008. ההצעה הוצעה לאיגוד הצבע הבינלאומי ואושרה בשנת 2009 על ידי ועדה מיוחדת של האיגוד שכללה בתוכה נציגים מיותר מ-30 מדינות. יום הצבע הבינלאומי הוחלט משום שהצבע הוא מרכיב עיקרי בחוש הראייה, שהיא דרך תקשורת משפיעה מאוד בחיי האדם ואחד הערוצים העיקריים המכוונים את תפיסת המציאות שלו. 21 במרץ נבחר לאחר הצעת הנציג האוסטרי בוועדה, משום שהוא היום שבו הלילה והיום שווים, מה שגורם לחלוקה שווה של אור וצל, שהם שני הצבעים עליהם מתבססות התרבויות. בתחרות ליצירת הסמליל ליום הצבע הבינלאומי ניצחה המעצבת הוסנה יאו מהונג קונג. היא עיצבה סמל שלדבריה מכיל שני עיגולים היוצרים עין שחציה יום וחצי לילה. הפעילות ביום זה כוללת תערוכות אמנות, עיצוב, אופנה, קישוטים ואדריכלות, תחרויות, סדנאות ופורומים שונים הקשורים לצבעים. מדיה וקבצים בנושא יום הצבע הבין-לאומי בוויקישיתוף הצעת ייסוד יום הצבע הבינלאומי האתר הרשמי של איגוד הצבע הבינלאומי יום הצבע הבינלאומי באוסטרליה יום הצבע הבינלאומי בברזיל יום הצבע הבינלאומי בצ'ילה יום הצבע הבינלאומי בתאילנד יום הצבע הבינלאומי בהולנד יום הצבע הבינלאומי בפקיסטן יום הצבע הבינלאומי בארצות הברית אודות יום הצבע הבינלאומי (בספרדית) תחרות בחירת הסמליל יום הפעילות הבינלאומי של שנת 2014
נושמת

נושמת הוא אלבום האולפן הרביעי של הזמרת הישראלית מאיה בוסקילה. האלבום יצא לאור ב-6 בספטמבר 2016. האלבום כולל 10 סינגלים אותם הוציאה בוסקילה מאז צאת אלבומה השלישי שוברת שתיקה (2008), שיר נושא האלבום ועוד גרסת כיסוי לשיר "בין האצבעות" של רותי נבון. "מה שהיה היה" - היה לסינגל הראשון מהאלבום במרץ 2011 והופק על ידי אבי גואטה, הסינגל זכה להצלחה רבה כאשר הגיע בשיאו למקום 3 במצעד של רשת ג' ונשאר במצעד 9 שבועות. "מצפן" - היה לסינגל השני ויצא באוגוסט 2013 נכתב על ידי רמי קלינשטיין והופק גם הוא על ידי אבי גואטה, הוא זכה להצלחה במצעדים כאשר הגיע בשיאו למקום ה-13 ברשת ג', בוסקילה אף ציינה כי מילות השיר מתייחסות לבנה אשר נולד 9 חודשים לפני צאת השיר. "לעבור את היום" - שוחרר בנובמבר אותה שנה אך לא זכה להצלחה רבה כאשר נכנס למצעד של רשת ג במקום 17 ויצא אחרי שבוע. "תקשיבי לי" - היה לסינגל הרביעי אשר יצא בפברואר 2015 וזכה להצלחה מעוטה כאשר הגיע בשיאו למקום 19 במצעד ונשאר שם שבוע אחד בלבד, השיר יצא עם קליפ בו מתוארת בוסקילה מגיע לבניין מגוריו של בן זוגה לשעבר כאשר הוא במיטה בחדר השינה עם בת זוגו הנוכחית, בהמשך בוסקילה נכנסת לחדר ומסבירה לבת זוגו דברים על אהובה במילות השיר לסיום היא מנשקת אותה ו"יוצאת" מהזוגיות איתו וישר בורחת מהדירה. "מגדל" - הסינגל החמישי יצא במאי אותה שנה גם הוא זכה לקליפ המציג את הרצון לשוויון בין המינים ברוב הקליפ מראים את בוסקילה על רקע לבן שרה כאשר רואים רק את פניה עם עוד 4 נשים נוספות השרות כל אחת בתור ובין לבין ישנן סצינות מושחרות בהן בוסקילה עם בחור. הקליפ הפך לוויראלי ברשתות החברתיות. למראות הכישלון היחסי של הסינגלים הקודמים השיר שהה שבועות רבים במצעד של רשת ג' ואף חדר לעשירייה (בשיאו הגיע מקום 9). "זיכרון ישן" - היה לסניגל השישי שיצא ביולי באותה שנה שהביא עמו הצלחה נעה כאשר גם הוא הגיע למקום 13 במצעד ונשאר שם לשלושה שבועות. "השתגעתי"- הסינגל השביעי יצא לקראת סוף אוקטובר אותה שנה בקליפ מתוארת בוסקילה מדברת עם בחור כאשר בין לבין תוך כדי שרואים אותה עולים קטעים מקליפים והופעות קודמים שלה הסינגל היה להצלחה במצעדים כאשר הגיע בשיאו למקום השמיני במצעד של רשת ג', מקום רביעי במצעד רדיו אמצע הדרך ולמקום השני במצעד השבועי של המדיה פורסט. "באמצע יום" - הסינגל השמיני יצא בפברואר 2016 זכה להיכנס למקום 18 בלבד ונשאר שם שבוע אחד, הסינגל לא יצא עם קליפ. "נושמת" - שיר הנושא של האלבום יצא כסינגל לקידום האלבום ויצא ב-5 בספטמבר 2016 (יום לפני צאת האלבום) השיר לווה בקליפ אך הסינגל לא נכנס לאף מצעד. הוא דורג במקום הרביעי במצעד של רדיו לב המדינה. "ערב של קיץ" - לא יצא כסינגל ונכלל באלבום והוקלט ביום הזיכרון לחללי מערכות ישראל לזכר רב-סרן שנפל ניר לקריף. "בין האצבעות" הוא גרסת כיסוי של הזמרת רותי נבון וגם הוא נכלל באלבום. "תקשיבי לי" (בימוי: אלעד זכאי) "מגדל" (בימוי: פילמה הפקות) "השתגעתי" (בימוי: סופי נאבחוב) מילים לשירים של מאיה בוסקילה, באתר "שירונט" einatmaler (2012-09-23), בין האצבעות - רותי נבון, נבדק ב-2019-03-29 מאיה בוסקילה - תקשיבי לי - הקליפ הרשמי!, נבדק ב-2021-06-11 מאיה בוסקילה - מגדל - הקליפ, נבדק ב-2021-06-11 מאיה בוסקילה - השתגעתי - הקליפ הרשמי, נבדק ב-2021-06-11
יום הדואר העולמי

יום הדואר העולמי (באנגלית: World Post Day) הוא מועד בינלאומי המצוין מדי שנה ב-9 באוקטובר, יום השנה לאיגוד הדואר העולמי. היום מציין את חשיבות הדואר לתקשורת בינלאומית בין אזרחים ברחבי העולם. ב-9 באוקטובר 1874 נוסד איגוד הדואר העולמי בברן שבשווייץ. יום הדואר העולמי צוין לראשונה ב-9 באוקטובר 1969 בקונגרס איגוד הדואר העולמי שנערך בטוקיו שביפן. את ההצעה הגישו חברי המשלחת ההודית. ביום הדואר העולמי מוצגות תערוכות של בולים, סדנאות ותחרויות ייעודיות ברחבי העולם. מאמצע שנות ה-80 עורך איגוד הדואר העולמי בשיתוף אונסק"ו תחרות עולמית לצעירים של כתיבת מכתבים. מדיה וקבצים בנושא יום הדואר העולמי בוויקישיתוף אתר האינטרנט הרשמי של יום הדואר העולמי (בספרדית) יום הדואר העולמי כתבה על יום הדואר העולמי (באיטלקית) "About World Post Day". United Postal Union. אורכב מ-המקור ב-2019-02-27. נבדק ב-9 באוקטובר 2011. {{cite web}}: (עזרה)
גספרה

גספרה (אסטרואיד 951) הוא אסטרואיד מסוג s (אנ') אשר התגלה על ידי גרגורי נ. ניאוימין (אנ') בשנת 1916. נפחו הוא כ-2,000 ק"מ מעוקב, האסטרואיד נמצא קרוב מאוד לקצה הפנימי של חגורת האסטרואידים. הגשושית גלילאו שיצאה מכדור הארץ באוקטובר שנת 1991, הגיעה למרחק של 1,600 ק"מ ובמהירות 8 ק"מ בשנייה מהאסטרואיד. האסטרואיד מורכב בעיקר מאוליבין, פירוקסן ומתכת טהורה[דרוש מקור] ופני השטח שלו מאופיינים באזורים שטוחים וסדקים. דונה רגיאו שממדיו 7 ק"מ על 5 ק"מ הוא דוגמה לאזור בעל טופוגרפיה שטוחה על פני האסטרואיד. לא ברור אם אלה הם תוצאות של השפעות זרות. על פני האסטרואיד ניתן לצפות גם במכתשים, אשר נוצרו בשל הגרביטציה החלשה של גספרה, ואלו יוצרים מראה זוויתי וחד מאוד. על פני השטח של גספרה אין מכתשים הגדולים מרדיוס האסטרואיד. סיבה סבירה לכך היא שההתנגשות שיצרה את משפחת פלורה ואת גספרה, קרתה יחסית לא מזמן בזמנים האסטרונומיים, ועל כן על פני גספרה אין מכתשים גדולים. כפי שניתוח המכתשים מרמז, גיל פני השטח של האסטרואיד הוא בין 20 ל-300 מיליוני שנים. ב-2007 הציעו שהמכתשים החדשים של גספרה נוצרו על ידי משפחת בפטיסתינה- בהיווצרות האירוע שהתרחש ליד האסטרואיד. מדיה וקבצים בנושא גספרה בוויקישיתוף מאמרים ותמונות של גספרה